BSP विधायक का पार्टी प्रमुख मायावती पर सनसनीखेज आरोप, 'ज्यादा पैसे देने वालों को मिलता है टिकट', देखें VIDEO  
बसपा विधायक का मायावती पर बड़ा आरोप
पार्टी में ज्यादा पैसे देने वालों को मिलता है टिकट
आरोप लगाने वाले विधायक राजस्थान से बसपा विधायक हैं
राजस्थान (Rajasthan) में बसपा के एक विधायक ने पार्टी प्रमुख मायावती (Mayawati) पर सनसनीखेज आरोप लगाए हैं. राजस्थान से बहुजन समाज पार्टी (BSP) के विधायक राजेंद्र गुढ़ा (Rajendra Gudha) ने आरोप लगाया कि उनकी पार्टी में जो ज्यादा पैसे देता है उसे टिकट मिलता है. राजेंद्र गुढ़ा (Rajendra Gudha) ने आरोप लगाया कि पैसे से चुनाव को प्रभावित किया जा रहा है. बसपा (BSP) विधायक राजेंद्र गुढ़ा (Rajendra Gudha) के बयान का वीडियो न्यूज एजेंसी ANI ने जारी किया है. 

#WATCH BSP MLA, Rajendra Gudha in Rajasthan Assembly, "Humari party Bahujan Samaj Party mein paise lekar ticket diya jata hai..koi aur zada paise de deta hai toh pehle ka ticket kat kar dusre ko mil jata hai, teesra koi zada paise de deta hai toh un dono ka ticket kat jata hai." pic.twitter.com/ZMNbF5c9R6

बसपा विधायक राजेंद्र गुढ़ा (Rajendra Gudha) ने कहा, 'हमारी पार्टी बहुजन समाज पार्टी में पैसे लेकर टिकट दिया जाता है. कोई और ज्यादा पैसा दे देता है तो पहले वाले का टिकट कट जाता है और दूसरे को मिल जाता है. तीसरा कोई ज्यादा पैसा दे देता है तो उन दोनों का टिकट कट जाता है. 

BSP MLA, Rajendra Gudha, Jaipur: Paise se chunaav prabhavit ho rahe hain. Gareeb aadmi chunaav nahi ladh sakta. Partiyon mein tickets ke liye paise ka lain-dain hota hai, humari party mein bhi hota hai. pic.twitter.com/nGwzF0GVZn

उन्होंने कहा, 'पैसे से चुनाव प्रभावित हो रहे हैं. गरीब आदमी चुनाव नहीं लड़ सकता. पार्टियों में टिकट के लिए पैसे का देनदेन होता है. हमारी पार्टी में भी होता है.' बता दें कि बीते साल दिसंबर में हुए चुनाव में बहुजन समाज पार्टी को 6 सीटें मिली थी. बसपा राजस्थान में कांग्रेस के साथ सरकार में शामिल है.
बता दें कि राजस्थान विधानसभा में राष्ट्रमंडल संसदीय संघ (राजस्थान शाखा) एवं लोकनीति-सीएसडीएस की संगोष्ठी के दौरान विधायक ने टिकटों के बेचे जाने का खुलासा किया. बसपा विधायक के आश्चर्यचकित बयान पर पैनल ने कोई उत्तर नहीं दिया, लेकिन पैनल सदस्यों में शामिल प्रतिपक्ष के उपनेता राजेंद्र राठौड़ ने कहा कि इसका उत्तर सीधा उन्हें मायावती से लेना चाहिए.